钦定古今图书集成/理学汇编/文学典/第251卷 > 徐师曾诗体明辩 > 《跋东坡颖师听琴水调》刘克庄
## 钦定古今图书集成/理学汇编/文学典/第251卷 > 徐师曾诗体明辩 > 《跋东坡颖师听琴水调》刘克庄

檃括他人之作，当如汉王《晨入信》耳，军夺其旗鼓，盖
其作略气魄，固已陵暴之矣。坡公此词是也。他人勉
强为之，气尽力竭，在此则指麾呼唤不来，在彼则颉
颃偃蹇不受，令勿作可矣。但韩诗云“湿衣泪滂滂”，坡
词前云“弹指泪纵横”，后云“无泪与君倾”，或以为复。予
曰，前句“雍门之哭”也，后句“昭文之不鼓”也，结也，非复
也。